ഒന്നര വയസ്സുകാരിയെ പുഴയില് തള്ളിയിട്ട് കൊന്നു പിതാവ് അറസ്റ്റില് തലശ്ശേരി പിഞ്ചുബാലികയുടെ മരണവുമായി ബന്ധപ്പെട്ട് പിതാവ് അറസ്റ്റില്. ഭാര്യയെയും ഒന്നര വയസ്സ് തികയാത്ത മകളെയും പുഴയില് തള്ളിവീഴ്ത്തി ഓടി രക്ഷപ്പെട്ട കോടതി ജീവനക്കാരനായ പാട്യം പത്തായക്കുന്ന് കുപ്പ്യാട്ടെ കെ പി ഷിനുവിനെയാണ് ആത്മഹത്യാശ്രമത്തിനിടെ നാട്ടുകാര് പിടികൂടി പോലീസിന് കൈമാറിയത്. വെള്ളിയാഴ്ച വൈകിട്ടാണ് കേസിനാസ്പദമായ സംഭവം. ഭാര്യയെയും മകളെയും ബൈക്കിലെത്തിച്ച് പാത്തിപ്പാലം പുഴയില് തള്ളിയിടുകയും മകള് മുങ്ങി മരിക്കുകയും ചെയ്ത സംഭവത്തിലാണ് ഷിനുവിനെതിരെ കൊലപാതക കുറ്റം ചുമത്തിയത്. ഭാര്യ സോനയെ പുഴയില് തള്ളിയിട്ട് കൊലപ്പെടുത്താന് ശ്രമിച്ചതിനാണ് ഐ പി സി 307 പ്രകാരം കേസെടുത്തത്. കുറ്റകൃത്യം നടത്തിയതിന് ശേഷം സംഭവ സ്ഥലത്ത് നിന്ന് ഓടി രക്ഷപ്പെട്ട ഷിനുവിനെ പോലീസ് തിരയുകയായിരുന്നു. ഇന്നലെ ഉച്ചയോടെ മട്ടന്നൂര് മഹാദേവ ക്ഷേത്രക്കുളത്തില് ചാടി ആത്മഹത്യ ചെയ്യാന് ശ്രമിച്ച ഷിനുവിനെ പരിസരത്തുണ്ടായിരുന്നവര് പിടികൂടി മട്ടന്നൂര് പോലീസിന് കൈമാറുകയായിരുന്നു. ഷിനുവിനെതിരെ കൊലപാതകക്കുറ്റത്തിനും കൊലപാതക ശ്രമത്തിനും കേസുണ്ട്. പാത്തിപ്പാലം പുഴയില് വീണ മകള് അന്വിത മുങ്ങി മരിച്ചിരുന്നു. മൃതദേഹം തലശ്ശേരി ജനറല് ആശുപത്രിയില് പോസ്റ്റ്മോര്ട്ടം നടത്തിയ ശേഷം വീട്ടിലെത്തിച്ച് സംസ്കരിച്ചു. ഭര്ത്താവിന്റെ കടുംകൈയ്യില് പുഴയിലേക്ക് ഊര്ന്ന് വീണ ഈസ്റ്റ് കതിരൂര് എല് പി സ്കൂള് അധ്യാപികയായ സോന 25യെ നാട്ടുകാര് രക്ഷപ്പെടുത്തിയിരുന്നു. നടന്ന സംഭവം ഇവര് കൃത്യമായി പോലീസിനോട് വെളിപ്പെടുത്തിയിട്ടുണ്ട്. വെള്ളിയാഴ്ച വൈകിട്ട് 6.15 ഓടെയാണ് സംഭവം. പതിവിന് വിപരീതമായി മുണ്ടുടുത്ത ഷിനു ഭാര്യയെയും മകളെയും കൂട്ടി ആദ്യം വള്ള്യായി ഉമാമഹേശ്വരി ക്ഷേത്രത്തില് പോയി പ്രാര്ഥിച്ചു. പിന്നീടാണ് പുഴയിലെ ഒഴുക്ക് കാണിക്കാനെന്ന വ്യാജേന ബൈക്കില് പുഴയോരത്തേക്ക് വന്നത് . പാത്തിപ്പാലം ഷട്ടറിന് സമീപം ബൈക്ക് നിര്ത്തി ചെക്ക് ഡാം വഴിയിലൂടെ അന്വിതയെയും എടുത്ത് മുന്നില് ഷിനുവും പിറകെ സോനയും നടന്നു. മുണ്ട് അഴിച്ചുടുക്കണമെന്ന് പറഞ്ഞ് മകളെ ഭാര്യയുടെ കൈയില് ഏല്പിച്ചു. പൊടുന്നനെയാണ് ഇരുവരെയും പുഴയിലേക്ക് തള്ളിയത്. ഓര്ക്കാപ്പുറത്തുള്ള തള്ളലില് സോനയുടെ കൈയില് നിന്ന് മകള് തെറിച്ച് വെള്ളത്തില് വീണു. പിന്നാലെ വീണ സോന ചെക്ക്ഡാം കെട്ടില് പിടിച്ചു നിന്നു. എന്നാല് കരുതിക്കൂട്ടിയെന്നതു പോലെ ഷിനു പിന്നെയും സോനയെ ഉലച്ചുവീഴ്ത്തിയത്രെ. ഒഴുക്കില്പ്പെട്ട സോനക്ക് പിന്നെ പുഴയോരത്തെ കൈതക്കാടാണ് തുണയായത്. നിലവിളി കേട്ടെത്തിയ പരിസരവാസികളാണ് വെള്ളത്തില് നിന്ന് സോനയെ രക്ഷിച്ചത്. തന്റെ മകള് കൂടിയുണ്ടെന്ന് രക്ഷാപ്രവര്ത്തകരോട് സോന പറഞ്ഞു. ഇതിനകം കുട്ടി മുങ്ങിമരിച്ചിരുന്നു. ആളുകള് എത്തുന്നതിനിടെ ഒരാള് സംഭവസ്ഥലത്ത് നിന്ന് ഓടി രക്ഷപ്പെടുന്നത് കണ്ടവരുണ്ട്. സ്ഫോടക വസ്തു പൊട്ടിത്തെറിച്ച് ഒരാള് മരിച്ചു ആര് എസ് എസ് പ്രവര്ത്തകനെ കൊലപ്പെടുത്തിയ പ്രതികള് സഞ്ചരിച്ച വാഹനത്തിന്റെ ദൃശ്യങ്ങള് പുറത്ത് വിട്ടു വലിയ ധാരണയൊന്നുമില്ലെന്നാണ് തോന്നുന്നത് കങ്കണക്ക് തരൂരിന്റെ മറുപടി കൊച്ചിയില് വാഹനാപകടത്തില് മൂന്ന് പേര് മരിച്ച സംഭവത്തില് ആറ് പ്രതികള്ക്ക് ജാമ്യം പ്രിന്സിപ്പാള് കാലുപിടിപ്പെച്ചെന്ന് ആരോപണം ഉന്നയിച്ച വിദ്യാര്ഥിക്കെതിരെ കേസ് സെമി കണ്ടക്ടര് ദൗര്ലഭ്യം വാഹന വിപണി ഇടിയുന്നു ഒക്ടോബറില് ദശാബ്ദത്തിനിടയിലെ ഏറ്റവും കുറഞ്ഞ വില്പന